CELEX: 32008R0733
Language: lv
Date: 2008-07-15 00:00:00
Title: Padomes Regula (EK) Nr. 733/2008 ( 2008. gada 15. jūlijs ) par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā (Kodificēta versija)

30.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 201/1
            
         
      PADOMES REGULA (EK) Nr. 733/2008
   (2008. gada 15. jūlijs)
   par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā
   (Kodificēta versija)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu,
   ņemot vērā Komisijas priekšlikumu,
   tā kā:
   
               (1)
            
            
               Padomes Regula (EEK) Nr. 737/90 (1990. gada 22. marts) par nosacījumiem, kas reglamentē trešo valstu izcelsmes lauksaimniecības produktu importu pēc avārijas Černobiļas atomelektrostacijā (1), ir vairākkārt būtiski grozīta (2). Skaidrības un praktisku iemeslu dēļ minētā regula būtu jākodificē.
            
         
               (2)
            
            
               Pēc avārijas Černobiļas atomelektrostacijā 1986. gada 26. aprīlī atmosfērā izplūda liels daudzums radioaktīvo elementu.
            
         
               (3)
            
            
               Neskarot iespēju turpmāk vajadzības gadījumā piemērot noteikumus Padomes Regulā (Euratom) Nr. 3954/87 (1987. gada 22. decembris) par pārtikas produktu un lopbarības maksimāli pieļaujamo radioaktīvā piesārņojuma līmeni pēc kodolavārijas vai citas radiācijas avārijas situācijas (3), Kopienā būtu jānodrošina tas, ka, ņemot vērā Černobiļas avārijas īpašās sekas, lauksaimniecības produktus un pārstrādātus lauksaimniecības produktus, kas paredzēti cilvēku uzturam un var būt piesārņoti, Kopienā importē vienīgi saskaņā ar kopējiem noteikumiem.
            
         
               (4)
            
            
               Ar minētajiem kopējiem noteikumiem būtu jānodrošina patērētāju veselības aizsardzība, jāsaglabā tirgus vienotība, neradot pārmērīgi nelabvēlīgas sekas attiecībā uz tirdzniecību starp Kopienu un trešām valstīm, un jānovērš novirze tirdzniecībā.
            
         
               (5)
            
            
               Atbilstība maksimāli pieļaujamiem līmeņiem būtu attiecīgi jāpārbauda, neatbilstības gadījumā aizliedzot importu.
            
         
               (6)
            
            
               Radioaktīvais piesārņojums daudzos lauksaimniecības produktos ir samazinājies un turpinās samazināties līdz tādam līmenim, kāds bija pirms Černobiļas avārijas. Tāpēc būtu jāievieš procedūra, kas dod iespēju šo regulu neattiecināt uz minētajiem produktiem.
            
         
               (7)
            
            
               Ņemot vērā to, ka šī regula attiecas uz visiem lauksaimniecības produktiem un pārstrādātajiem lauksaimniecības produktiem, kas paredzēti cilvēku uzturam, šajā gadījumā nav jāpiemēro procedūra, kas minēta 14. pantā Padomes Direktīvā 2004/68/EK (2004. gada 26. aprīlis), ar ko nosaka dzīvnieku veselības noteikumus par dažu nagaiņu sugu dzīvu dzīvnieku importu un tranzītu caur Kopienu (4).
            
         
               (8)
            
            
               Šīs regulas īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (5),
            
         IR PIEŅĒMUSI ŠO REGULU.
   1. pants
   Izņemot I pielikumā uzskaitītos produktus, kas nav piemēroti cilvēku uzturam, un tos produktus, uz kuriem šo regulu varētu neattiecināt saskaņā ar 5. panta 2. punktā minēto procedūru, šo regulu piemēro trešo valstu izcelsmes produktiem, uz ko attiecas:
   
               a)
            
            
               Līguma I pielikums;
            
         
               b)
            
            
               Padomes Regula (EK) Nr. 1667/2006 (2006. gada 7. novembris) par glikozi un laktozi (6);
            
         
               c)
            
            
               Padomes Regula (EEK) Nr. 2783/75 (1975. gada 29. oktobris) par vienotu sistēmu tirdzniecībai ar ovalbumīnu un laktalbumīnu (7);
            
         
               d)
            
            
               Padomes Regula (EK) Nr. 3448/93 (1993. gada 6. decembris), ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (8).
            
         2. pants
   1.   Neskarot citus spēkā esošos noteikumus, 1. pantā minētos produktus var laist brīvā apgrozībā tad, ja tie atbilst šā panta 2. punktā noteiktajiem maksimāli pieļaujamajiem līmeņiem.
   2.   Uzkrātais maksimālais radioaktivitātes līmenis cēzija–134 un cēzija–137 izteiksmē ir (9):
   
               a)
            
            
               370 Bq/kg pienam un piena produktiem, kas iekļauti II pielikumā, un pārtikas produktiem, kas paredzēti īpaši zīdaiņu barošanai pirmajos četros līdz sešos dzīves mēnešos un kas paši par sevi atbilst attiecīgās kategorijas personu uztura prasībām, un ko laiž mazumtirdzniecībā iepakojumā, kas ir skaidri identificēts un marķēts kā “pārtikas izstrādājums zīdaiņiem”;
            
         
               b)
            
            
               600 Bq/kg visiem pārējiem attiecīgiem produktiem.
            
         3. pants
   1.   Dalībvalstis pārbauda atbilstību maksimāli pieļaujamiem līmeņiem, kas 2. panta 2. punktā noteikti attiecībā uz 1. pantā minētajiem produktiem, ņemot vērā piesārņojuma līmeņus izcelsmes valstī.
   Pārbaudē var iekļaut arī eksporta sertifikātu uzrādīšanu.
   Atkarībā no pārbaužu rezultātiem dalībvalstis – katrā atsevišķā gadījumā vai vispārināti attiecībā uz noteiktu produktu – veic vajadzīgos pasākumus, lai piemērotu 2. panta 1. punktu, tostarp aizliedz laišanu brīvā apgrozībā.
   2.   Katra dalībvalsts sniedz Komisijai visu informāciju par šīs regulas piemērošanu, jo īpaši par gadījumiem, kad nav atbilstības maksimāli pieļaujamiem līmeņiem.
   Komisija šo informāciju dara zināmu pārējām dalībvalstīm.
   3.   Ja ir reģistrēti gadījumi, kad atkārtoti nav atbilstības maksimāli pieļaujamiem līmeņiem, tad var veikt vajadzīgos pasākumus saskaņā ar 5. panta 2. punktā minēto procedūru.
   Šie pasākumi var ietvert pat aizliegumu importēt attiecīgās trešās valsts izcelsmes produktus.
   4. pants
   Noteikumus šīs regulas piemērošanai un visus grozījumus attiecībā uz produktiem I pielikumā, kā arī to produktu sarakstu, uz kuriem šo regulu neattiecina, pieņem saskaņā ar 5. panta 2. punktā minēto procedūru.
   5. pants
   1.   Komisijai palīdz komiteja.
   2.   Ja ir atsauce uz šo punktu, piemēro Lēmuma 1999/468/EK 5. un 7. pantu.
   Lēmuma 1999/468/EK 5. panta 6. punktā paredzētais termiņš ir viens mēnesis.
   6. pants
   Padomes Regula (EEK) Nr. 737/90, kā tā grozīta ar III pielikumā uzskaitītajām regulām, tiek atcelta.
   Atsauces uz atcelto regulu uzskata par atsaucēm uz šo regulu, un tās lasa saskaņā ar atbilstības tabulu IV pielikumā.
   7. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Tā zaudē spēku:
   
               a)
            
            
               2010. gada 31. martā, ja Padome līdz minētajai dienai nav pieņēmusi citu lēmumu, jo īpaši – ja 4. pantā minētajā izslēgto produktu sarakstā ir iekļauti visi lietošanai pārtikā derīgie produkti, uz kuriem attiecas šī regula;
            
         
               b)
            
            
               stājoties spēkā Regulas (Euratom) Nr. 3954/87 2. panta 1. punktā minētajai Komisijas regulai, ja šāda stāšanās spēkā ir pirms 2010. gada 31. marta.
            
         
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 15. jūlijā
      
         
            Padomes vārdā —
         
            priekšsēdētājs
         
         M. BARNIER
         
      
   
   
      (1)  OV L 82, 29.3.1990., 1. lpp. Regulā jaunākie grozījumi izdarīti ar Regulu (EK) Nr. 806/2003 (OV L 122, 16.5.2003., 1. lpp.).
   
      (2)  Sk. III pielikumu.
   
      (3)  OV L 371, 30.12.1987., 11. lpp. Regulā grozījumi izdarīti ar Regulu (Euratom) Nr. 2218/89 (OV L 211, 22.7.1989., 1. lpp.).
   
      (4)  OV L 139, 30.4.2004., 321. lpp.
   
      (5)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).
   
      (6)  OV L 312, 11.11.2006., 1. lpp.
   
      (7)  OV L 282, 1.11.1975., 104. lpp. Regulā jaunākie grozījumi izdarīti ar Komisijas Regulu (EK) Nr. 2916/95 (OV L 305, 19.12.1995., 49. lpp.).
   
      (8)  OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2580/2000 (OV L 298, 25.11.2000., 5. lpp.).
   
      (9)  Koncentrētiem vai žāvētiem produktiem piemērojamo līmeni aprēķina, pamatojoties uz atjaunotu, patēriņam gatavu produktu.
   
      I PIELIKUMS
      Produkti, kas nav piemēroti cilvēku uzturam
      
                  KN kods
               
               
                  Apraksts
               
            
                  ex 0101 10 10
                  ex 0101 90 19
               
               
                  Sacīkšu zirgi
               
            
                  ex 0106
               
               
                  Citi (dzīvi dzīvnieki, izņemot mājas trušus un baložus, kas nav paredzēti cilvēku uzturam)
               
            
                  0301 10
               
               
                  Dzīvas dekoratīvās zivis
               
            
                  0408 11 20
                  0408 19 20
                  0408 91 20
                  0408 99 20
               
               
                  Olas, bez čaumalām, un olu dzeltenumi, kas nav piemēroti cilvēku uzturam (1)
                  
               
            
                  ex 0504 00 00
               
               
                  Neēdamas dzīvnieku (kas nav zivis) zarnas, pūšļi un kuņģi, veseli un to daļas
               
            
                  0511 10 00
                  ex 0511 91 90
                  0511 99
               
               
                  Dzīvnieku produkti, kas nav citur precizēti vai iekļauti, izņemot ēdamas dzīvnieku asinis; beigti dzīvnieki, kas nav piemēroti cilvēku uzturam un kas minēti 1. nodaļā vai 3. nodaļā
               
            
                  ex 0713
               
               
                  Žāvēti pākšu dārzeņi, lobīti, mizoti vai nemizoti, šķelti vai nešķelti sēšanai
               
            
                  1001 90 10
               
               
                  Plēkšņu kvieši sēšanai (1)
                  
               
            
                  1005 10 11
                  1005 10 13
                  1005 10 15
                  1005 10 19
               
               
                  Hibrīdkukurūza sēšanai (1)
                  
               
            
                  1006 10 10
               
               
                  Rīsi sēšanai (1)
                  
               
            
                  1007 00 10
               
               
                  Hibrīdsorgo sēšanai (1)
                  
               
            
                  1201 00 10
                  1202 10 10
                  1204 00 10
                  1205 10 10
                  1206 00 10
                  1207 20 10
                  1207 40 10
                  1207 50 10
                  1207 91 10
                  1207 99 15
               
               
                  Eļļas sēklas un eļļas augu augļi, veseli vai šķelti, sēšanai (1)
                  
               
            
                  1209
               
               
                  Sēklas, augļi un sporas, kas izmantojamas sēšanai
               
            
                  1501 00 11
               
               
                  Kausēti cūku tauki un citi cūku tauki rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  1502 00 10
               
               
                  Liellopu, aitu vai kazu, tauki, kas nav 1503. pozīcijā norādītie, rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  1503 00 11
               
               
                  Cūku tauku stearīns un oleostearīns rūpnieciskai izmantošanai (1)
                  
               
            
                  1503 00 30
               
               
                  Taleļļa rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  1505 00
               
               
                  Vilnas tauki un no tiem iegūtas taukvielas (to skaitā lanolīns)
               
            
                  1507 10 10
                  1507 90 10
               
               
                  Sojas pupu eļļa un tās frakcijas, rafinētas vai nerafinētas, bet ķīmiski nemodificētas, tehniskai izmantošanai, kas nav pārtikas produktu ražošana cilvēku uzturam (1)
                  
               
            
                  1508 10 10
                  1508 90 10
               
               
                  Zemesriekstu eļļa un tās frakcijas, rafinētas vai nerafinētas, bet ķīmiski nemodificētas, tehniskai vai rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  1511 10 10
               
               
                  Nepārstrādāta palmu eļļa un tās frakcijas, rafinētas vai nerafinētas, bet ķīmiski nemodificētas, tehniskai vai rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  1511 90 91
                  1512 11 10
                  1512 19 10
                  1512 21 10
                  1512 29 10
                  1513 11 10
                  1513 19 30
                  1513 21 10
                  1513 29 30
                  1514 11 10
                  1514 19 10
                  1514 91 10
                  1514 99 10
                  1515 19 10
                  1515 21 10
                  1515 29 10
                  1515 50 11
                  1515 50 91
                  1515 90 21
                  1515 90 31
                  1515 90 40
                  1515 90 60
                  1516 20 95
               
               
                  Citas eļļas tehniskai vai rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  1515 30 10
               
               
                  Rīcineļļa un tās frakcijas aminoundekānskābes ražošanai, ko izmanto sintētisko tekstilšķiedru vai mākslīgo plastikas materiālu ražošanā (1)
                  
               
            
                  1515 90 11
               
               
                  Tungas koku eļļa; jojoba un oitisiku eļļa; miršu vasks; sumahu vasks; to frakcijas
               
            
                  1518 00 31
                  1518 00 39
               
               
                  Negaistošas augu eļļas, šķidras, jauktas, tehniskai vai rūpnieciskai izmantošanai, kas nav pārtikas produktu ražošana cilvēku uzturam (1)
                  
               
            
                  2207 20 00
               
               
                  Etilspirts un citi spirti; denaturēti, jebkuras koncentrācijas
               
            
                  3824 10 00
               
               
                  Gatavas saistvielas liešanas veidnēm vai serdēm
               
            
                  4501
               
               
                  Dabīgs korķis, neapstrādāts vai vienkārši apstrādāts; korķa atkritumi, sasmalcināta korķa granulas vai samalts korķis
               
            
                  5301 10 00
                  5301 21 00
                  5301 29 00
               
               
                  Lini, neapstrādāti vai apstrādāti, bet nesavērpti
               
            
                  5302
               
               
                  Kaņepāji (Cannabis sativa L.), neapstrādāti vai apstrādāti, bet nesavērpti; kaņepāju virves un atlikas (to skaitā pavedienu atlikas un irdinātās šķiedras)
               
            
                  ex 6. nodaļa
               
               
                  Veģetējoši koki un citi augi; sīpoli, saknes un līdzīgi, griezti ziedi un dekoratīvi zaļumi, izņemot cigoriņu augus un saknes, kas iekļautas apakšpozīcijā 0601 20 10
               
            
         (1)  Ierakstīšana šajā apakšpozīcijā pakļauta attiecīgo Kopienas noteikumu nosacījumiem.
   
   
      II PIELIKUMS
      Piens un piena produkti, kam piemēro 370 Bq/kg maksimālo pieļauto līmeni
      
                  KN kodi:
               
               
                  0401
               
            
                  0402
               
            
                  0403 10 11 līdz 39
               
            
                  0403 90 11 līdz 69
               
            
                  0404
               
            
   
      III PIELIKUMS
      Atceltā regula ar turpmāko grozījumu sarakstu
      
                  Padomes Regula (EEK) Nr. 737/90
                  (OV L 82, 29.3.1990., 1. lpp.)
               
               
                   
               
            
                  Padomes Regula (EK) Nr. 686/95
                  (OV L 71, 31.3.1995., 15. lpp.)
               
               
                   
               
            
                  Padomes Regula (EK) Nr. 616/2000
                  (OV L 75, 24.3.2000., 1. lpp.)
               
               
                   
               
            
                  Padomes Regula (EK) Nr. 806/2003
                  (OV L 122, 16.5.2003., 1. lpp.)
               
               
                  vienīgi III pielikuma 7. punkts
               
            
   
      IV PIELIKUMS
      Atbilstības tabula
      
                  Regula (EEK) Nr. 737/90
               
               
                  Šī regula
               
            
                  1. panta ievadfrāze
               
               
                  1. panta ievadfrāze
               
            
                  1. panta pirmais ievilkums
               
               
                  1. panta a) punkts
               
            
                  1. panta otrais ievilkums
               
               
                  1. panta b) punkts
               
            
                  1. panta trešais ievilkums
               
               
                  1. panta c) punkts
               
            
                  1. panta ceturtais ievilkums
               
               
                  1. panta d) punkts
               
            
                  1. panta piektais ievilkums
               
               
                  —
               
            
                  2. pants
               
               
                  2. panta 1. punkts
               
            
                  3. panta pirmais ievadteikums
               
               
                  —
               
            
                  3. panta otrais ievadteikums
               
               
                  2. panta 2. punkta ievadteikums
               
            
                  3. panta pirmais un otrais ievilkums
               
               
                  2. panta 2. punkta a) un b) apakšpunkts
               
            
                  4. panta 1. punkta pirmais, otrais un trešais teikums
               
               
                  3. panta 1. punkta pirmā, otrā un trešā daļa
               
            
                  4. panta 2. punkta pirmais un otrais teikums
               
               
                  3. panta 2. punkta pirmā un otrā daļa
               
            
                  5. panta pirmais un otrais teikums
               
               
                  3. panta 3. punkta pirmā un otrā daļa
               
            
                  6. pants
               
               
                  4. pants
               
            
                  7. panta 1. un 2. punkts
               
               
                  5. panta 1. un 2. punkts
               
            
                  7. panta 3. punkts
               
               
                  —
               
            
                  —
               
               
                  6. pants
               
            
                  8. panta pirmā daļa
               
               
                  7. panta pirmā daļa
               
            
                  8. panta otrās daļas ievadfrāze
               
               
                  7. panta otrās daļas ievadfrāze
               
            
                  8. panta otrās daļas 1. punkts
               
               
                  7. panta otrās daļas a) punkts
               
            
                  8. panta otrās daļas 2. punkts
               
               
                  7. panta otrās daļas b) punkts
               
            
                  I pielikums
               
               
                  I pielikums
               
            
                  II pielikums
               
               
                  II pielikums
               
            
                  —
               
               
                  III pielikums
               
            
                  —
               
               
                  IV pielikums